ΥΠΟΔΕΙΓΜΑ ΙΔΙΩΤΙΚΟΥ ΣΥΜΦΩΝΗΤΙΚΟΥ ΓΙΑ ΤΗ ΛΥΣΗ ΓΑΜΟΥ ΜΕ ΣΥΝΑΙΝΕΤΙΚΟ ΔΙΑΖΥΓΙΟ

Στην ................ (πόλη) σήμερα την ..................... (ημερομηνία) του έτους ............... (έτος) μεταξύ των:

αφενός του ......................................................... (ονοματεπώνυμο, όνομα πατρός, όνομα μητρός) κάτοικου............................(διεύθυνση), με Α.Δ.Τ.......................... και Α.Φ.Μ.......................

και αφετέρου της ......................................................... (ονοματεπώνυμο, όνομα πατρός, όνομα μητρός) κάτοικου............................(διεύθυνση), με Α.Δ.Τ.......................... και Α.Φ.Μ.........................

συμφωνήθηκαν και έγιναν αμοιβαία αποδεκτά τα εξής:

*(για πολιτικό γάμο)*

Οι συμβαλλόμενοι είναι σύζυγοι με πολιτικό γάμο που τελέστηκε ενώπιον του Δημάρχου ............... (πόλη) στις....................... (ημερομηνία) του έτους ............... (έτος)

*(ή για θρησκευτικό γάμο)*

Οι συμβαλλόμενοι είναι σύζυγοι με θρησκευτικό γάμο που τελέστηκε κατά τους Κανόνες της Ορθόδοξης του Χριστού Εκκλησίας στον Ιερό Ναό ..................................... στις....................... (ημερομηνία) του έτους ............... (έτος)

και έκτοτε εγκαταστάθηκαν σε συζυγική κατοικία που βρίσκεται στην οδό ............................ αριθ........... (διεύθυνση),

Η τελευταία συζυγική κατοικία των συμβαλλομένων είναι η οδός ............................ αριθ........... (διεύθυνση)

Επειδή ο γάμος έχει κλονιστεί σε τέτοιο βαθμό ώστε να είναι αδύνατη η παραπέρα έγγαμη συμβίωση τους αποφασίζουν και συμφωνούν από κοινού, ελεύθερα και αβίαστα, να τον λύσουν με συναινετικό διαζύγιο.

*(παράδειγμα σε περίπτωση ανηλίκων τέκνων)*

1.)Την οριστική επιμέλεια του ανηλίκου τέκνου τους .......................................... (ονοματεπώνυμο τέκνου) αναλαμβάνει η εδώ συμβαλλόμενη μητέρα του............................................ (ονοματεπώνυμο), αυτό δε θα διαμένει στην κατοικία της.

2.)Ο εδώ συμβαλλόμενος πατέρας του ανηλίκου ......................................... (ονοματεπώνυμο) υποχρεούται να συμμετέχει στα έξοδα ανατροφής του με το ποσό των ..........................(ευρώ) μηνιαίως, και περαιτέρω με το ποσό που θα συμφωνηθεί η θα καθοριστεί όπως ο νόμος προβλέπει και το οποίο θα προκαταβάλει μέσα στις πέντε πρώτες ημέρες κάθε μήνα στην ασκούσα την επιμέλεια του ανηλίκου

3.)Ο εδώ συμβαλλόμενος πατέρας του ανηλίκου ................................ (ονοματεπώνυμο) μπορεί να επικοινωνεί με το ανήλικο τέκνο του ως ακολούθως:

α) κάθε δεύτερο Σαββατοκύριακο από 10ης πρωινής του Σαββάτου μέχρι 6ης απογευματινής της Κυριακής β) κατά τις αργίες Χριστουγέννων - νέου έτους εναλλάξ κατ’ έτος από 6ης απογευματινής ώρας της 23ης Δεκεμβρίου μέχρι 6ης απογευματινής ώρας της 31ης Δεκεμβρίου και από 6ης απογευματινής ώρας της 31ης Δεκεμβρίου μέχρι 6ης απογευματινής ώρας της 6ης Ιανουαρίου γ) κατά τις αργίες Πάσχα εναλλάξ κατ’ έτος από 6ης απογευματινής ώρας Σαββάτου του Λαζάρου μέχρι 10ης πρωινής ώρας της Κυριακής του Πάσχα και από 10ης πρωινής ώρας του Πάσχα μέχρι 6ης απογευματινής ώρας της Κυριακής του Θωμά, δ) κατά τις λοιπές επίσημες αργίες του έτους ανά μία αργία εναλλάξ από της 6ης απογευματινής ώρας της παραμονής της αργίας μέχρι την 6η απογευματινή ώρα της ημέρας αργίας ε) κατά τους θερινούς μήνες Ιούλιο και Αύγουστο 15 συνεχείς ημέρες σε χρονικά διαστήματα που θα συμφωνούνται από τέλος Μαΐου εκάστου έτους. Η επικοινωνία θα γίνεται στην κατοικία του πατέρα του ανηλίκου, ο οποίος θα το παραλαμβάνει και θα το παραδίδει στην κατοικία της μητέρας του ανηλίκου.

Τυχόν αδυναμία του ανηλίκου να ανταποκριθεί σε κάποια επικοινωνία θα αντιμετωπίζεται καλόπιστα από τους γονείς του.

*(προαιρετική συμφωνία για διευθέτηση περιουσιακών στοιχείων)*

Οι συμβαλλόμενοι έχουν διανείμει τη οικοσκευή τους και την λοιπή κινητή περιουσία τους και δηλώνουν ότι δεν έχει και δεν διατηρεί έκαστος κατά του άλλου αξιώσεις από τυχόν αποκτήματα.

Δίδουν την εντολή στους πληρεξουσίους δικηγόρους τους, ο μεν.......................... (ονοματεπώνυμο) προς τον ........................................ (ονοματεπώνυμο & στοιχεία δικηγόρου) και η δε.............................. (ονοματεπώνυμο) προς τον................................... (ονοματεπώνυμο & στοιχεία δικηγόρου) να ενεργήσουν τα δέοντα.

Αυτά συμφωνήθηκαν και υπεγράφη το παρόν από τους συμβαλλόμενους και τους πληρεξουσίους δικηγόρους των.

ΟΙ ΣΥΜΒΑΛΛΟΜΕΝΟΙ

Α ..................... Β ........................

Ο ΠΛΗΡΕΞΟΥΣΙΟΣ ΔΙΚΗΓΟΡΟΣ Ο ΠΛΗΡΕΞΟΥΣΙΟΣ ΔΙΚΗΓΟΡΟΣ

................... ...................